सिवनी. सोमवार सुबह प्रोपेन गैस से भरा टैंकर मथुरा से चेन्नई की ओर जा रहा था जो अलोनिया टोल प्लाजा के पहले अनियंत्रित होकर पलट गया। पलटे गैस टैंकर से प्रोपेन गैस का रिसाव प्रारंभ हो गया और गंभीर स्थितियों के मद्देनजर प्रशासन ने जबलपुर- सिवनी के बीच एन.एच.-7 को पूरी तरह बंद कर दिया, जिससे दोनों ओर वाहनों की लंबी कतारें लग गईं। सुरक्षा की दृष्टि से आसपास के लगभग तीन-चार गांव, जिनमें अलोनिया, नारायणगंज, गोरखपुर आदि को खाली करा दिया गया। जबलपुर से पहुंची विशेषज्ञों की टीम भी रिसाव को नहीं रोक सकी है।
आनन-फानन में बदला परिवहन मंत्री का रूट
सोमवार को नागपुर से सिवनी होते हुए केन्द्रीय परिवहन मंत्री नितिन गड़करी को जबलपुर आना था। जैसे ही घटना की सूचना मिली प्रशासन ने आनन-फानन में परिवहन मंत्री का रूट बदल दिया। उन्हें बालाघाट होते हुए जबलपुर पहुंचाया गया। (देखें पेज 5 )
ज्वलंतशील है गैस
शासकीय स्नातकोत्तर महाविद्यालय सिवनी की रसायन शास्त्र व्याख्याता डॉ. संध्या श्रीवास्तव व कन्या महाविद्यालय सिवनी की व्याख्याता डॉ. स्वर्णलता सोनी ने बताया कि यह आमतौर पर परिवहनीय तरल करने के लिए उपयोग में आती है। यह गैस ज्वलनशील है। हालांिक इस गैस से वातावरण पर ज्यादा असर नहीं पड़ता है, फिर भी गैस की स्थितियां किसी न किसी रूप में नुकसानदेही होती हैं।
प्रोपेन गैस से भरे टैंकर के पलटने के बाद सुरक्षा की दृष्टि से आसपास के कुछ गांवों को खाली करा दिया गया है, वहीं नेशनल हाईवे नम्बर-7 पर यातायात पूरी तरह बंद कर दिया गया है। संभावना है कि देर रात तक गैस टैंकर खाली हो जायेगा। - ए.के.पाण्डेय, पुलिस अधीक्षक सिवनी
hin_Deva bho_Deva hin_Deva hin_Deva hin_Deva hin_Deva